stanford-oval/wikipedia huggingface dataset:
Super Mario 3D World
עלילה

מריו, לואיג'י, פיץ' וטואוד הכחול צופים במופע זיקוקים ובמהלך הליכתם מוצאים צינור זכוכית עקום. לאחר שמריו ולואיג'י תיקנו את הצינור, פיית ספריקסי ירוקה יוצאת מהצינור ואומרת להם כי באוזר חטף עוד פיות כמוה בתוך צנצנות. לפתע באוזר מגיע ולוכד אותה לפני שהוא בורח דרך הצינור, בזמן שהגיבורים נכנסים אליו ורודפים אחריו. הם מוצאים עצמם בממלכת ספריקסי ויוצאים לדרך למצוא את הפיות. לאחר שהגיבורים מצילים את הפיה האחרונה, באוזר לוכד מחדש את כל השבעה ופונה למבצר פארק השעשועים שלו. לאחר מכן, הוא משתמש בכוח החתול של סופר מריו (שנקרא גם Super Bell, סופר פעמון בעברית) כדי להפוך לחתול בשם מיאוזר. הקבוצה ממשיכה לטפס על המגדל הגבוה ביותר ולהביס את מיאוזר. לאחר שמיאוזר מובס, הגיבורים משחררים את כל פיות הספריקסי. הם נפרדים מהפיות ונוסעים הביתה דרך הצינור בחזרה לממלכת הפטריות.
פיתוח

פיתוח המשחק החל זמן קצר לאחר שחרורו של Super Mario 3D Land. צוות של 100 עובדים, כולל המפיק יושיאקי קואיזומי, כתב רעיונות למכניקת משחק על פתקים דביקים שנאספו על קירות האולפן. אם הצוות אהב רעיון, הם היו מיישמים אותו במשחק כדי לבדוק אותו. המנהלת המשותפת קנטה מוטוקורה הצהירה כי "דנו וזרקנו מספר עצום של רעיונות במהלך הפיתוח – לפעמים אתה פשוט לא יכול לדעת אם רעיון טוב או רע על ידי התבוננות בו על לוח השרטוט; כשזה קורה, אנו מנסים אותו במשחק. אם אנחנו לא חושבים שהרעיון מהנה, הוא לא ייכנס למוצר הסופי. זה גרם להרבה שינויים לאורך הדרך בעיצובי המסלולים." במאי משותף, קואיצ'י הייאידה, הצהיר כי "סופר מריו תלת־מימד" נועד להיות משחק Wii U שאוהדי .New Super Mario Bros יוכלו ליהנות ממנו, כמו גם המשך בפועל של Super Mario 3D Land.
רעיונות לתלבושות החתוליות של המשחק הגיעו מוקדם בפיתוח, כדי ליישם מכניקות התקפה חדשות, להציג את היכולת לטפס על קירות ולעזור לשחקנים מתחילים לעבור מכשולים. ההשראה לדובדבן הכפול הגיעה באיחור בפיתוח כאשר מעצב שלבים הכניס בטעות עותק נוסף של דגם הדמות של מריו לרמה. הצוות ראה כי המשחק לא התרסק עם שתי דמויות זהות, והיו משועשעים כי ניתן לשלוט בשניהם בו זמנית.
על פי הייאשידה, פיץ' במקור לא הייתה אמורה להיות דמות ניתנת למשחק עד שיושיאקי קויזומי הציע להוסיף אותה. קואיזומי נימק, "אני חושב שהיא מוסיפה הרבה לתחושת התחרות כשאתה נכנס למולטיפלייר. אתה יכול לגרום לאנשים שונים לבחור דמויות שונות על סמך האישיות שלהם או מי שהם אוהבים." באופן דומה, רוזלינה נוספה מאוחר יותר כדמות ניתנת למשחק. קנטה מוטוקורה אמר: "חשבתי מה יהיה נעים אחרי הסוף ורציתי להכניס דמות נשית נוספת בנוסף לנסיכה פיץ'. לרוזלינה יש מעריצים מ"סופר מריו גלקסי", והיא הופיעה במשחק המריו קארט האחרון, אז אני חושב שהיא מפורסמת למדי."
פסקול המשחק הורכב על ידי מהיטו יוקוטה, טורו מינגישי, קוג'י קונדו ויאסאאקי איוואטה. הפסקול שוחרר לראשונה לחברי מועדון נינטנדו ביפן, אוסטרליה ואירופה, ובו 77 רצועות על פני שני תקליטורים.
הוצאה לאור

באירוע ה-Nintendo Direct בינואר 2013, נינטנדו גילתה שמשחק תלת־מימד חדש של סופר מריו נמצא בהפקה על ידי צוות ההפקה של "סופר מריו גלקסי". המשחק שוחרר ביפן ב-21 בנובמבר 2013, בצפון אמריקה ב-22 בנובמבר 2013, באירופה ב-29 בנובמבר 2013, ובאוסטרליה ב-30 בנובמבר 2013.
הוצאה לאור > Super Mario 3D World + Bowser's Fury

גרסת משחק מחודשת לקונסולת הנינטנדו סוויץ', "Super Mario 3D World + Bowser's Fury" הוכרזה ב-3 בספטמבר 2020 כחלק מיום השנה ה-35 של האחים סופר מריו ושוחררה ברחבי העולם ב-12 בפברואר 2021 לצד דמויות אמיבו של מריו החתול ופיץ' החתולה. הגרסה מוסיפה אפשרות מרובת משתתפים מקוונת, פונקציונליות של Amiibo, תכונת צילום מסך מהיר במשחק, ושיתוף פעולה לארבעה שחקנים לשלבי קפטן טואוד. הבדלים אחרים כוללים את מהירות הבסיס (המוגברת) של הדמויות, והבולים הנעולים במהלך המשחק, המיועדים במקור לשירות Miiverse שהופסק, יכולים לשמש כעת לקישוט הסביבה במצב צילום מסך.
מסע הפרסום החדש של "Bowser's Fury" עוקב אחר מריו כשהוא מטייל במקום שנקרא אגם לאפקט ומתחבר עם באוזר ג'וניור במטרה לעצור את באוזר. בניגוד לקמפיין הראשי, הסיפור מתרחש באזור גדול של נדידה חופשית הדומה למשחקי "סופר מריו" הפתוחים. מריו חייב לחקור את האיים על מנת למצוא ברקי חתול. באוזר ג'וניור, אשר יכול להיות נשלט על ידי שחקן שני, יכול לסייע למריו באמצעות מכחול כדי לתקוף אויבים ולחשוף סודות. מדי פעם באוזר הזועם מתעורר ומתחיל לתקוף, והופך את האי במקומות מסוימים. על ידי איסוף ברקי החתול, מריו מקבל גישה לפעמון הג'יגה, גרסה גדולה של הסופר פעמון, שהופכת את מריו לג'יגה חתול כדי שיוכל להביס את באוזר הזועם.
הוצאה לאור > משחקי המשך וספין-אופס

Captain Toad: Treasure Tracker, משחק ספין-אוף המבוסס על שלבי קפטן טואוד, שוחרר ל־Wii U ב-13 בנובמבר 2014 ביפן, ב-5 בדצמבר 2014 בצפון אמריקה ובינואר 2015 באירופה ובאוסטרליה. הוא שוחרר מחדש ברחבי העולם עבור ה-Nintendo Switch וה-Nintendo 3DS ב-13 ביולי 2018.
בסוף 2014 שוחרר תוכן להורדה עבור "מריו קארט 8", והוסיף את פיץ' החתולה לדמויות המשחק (התוכן זמין גם בגרסת הדלוקס של המשחק). אלמנטים נוספים מהמשחק מופיעים ב-"Super Mario Maker 2".
Medicina

Medicina (באנגלית: Medicine, ובעברית: תרופה) הוא סינגל שהוקלט על ידי הזמרת-יוצרת הברזילאית אניטה. השיר יצא לאור ב-20 ביולי 2018, על ידי חברת התקליטים וורנר מיוזיק גרופ, כסינגל שלא מתוך אלבום.
השיר הגיע למקום ה-15 במצעד שבפורטוגל, וה-14 במצעד שבצ'ילה.
רקע וכתיבה

השיר נכתב והופק על ידי אניטה, מאוריציו מונטאנר, ג'ון לאונה, מריו קסרס ואנדי קליי. השיר הוא שיר בסגנון הרגאטון. עבור השיר יצא קליפ שיווקי מיוחד שהועלה לרשת הזרמת המדיה ספוטיפיי, בסמוך לצאתו של השיר.
בנוסף לכך, הועלה השיר לרשת הזרמת המדיה ספוטיפיי.
וידאו קליפ

הווידאו קליפ הנלווה שצולם לשיר הועלה לערוץ היוטיוב של אניטה ב-20 ביולי 2018. הקליפ בוים על ידי 36 גראדוס, אשר ביים עבורה גם את קליפ השיר "Machika". בקליפ משולבים שלל צבעים שונים. בין היתר, צולם הקליפ בקולומביה, הונג קונג, הודו, ארצות הברית, אפריקה הדרומית וברזיל.
נכון למרץ 2019, מונה הצפיות של הקליפ עומד על כ-133 מיליון צפיות.
מיקומי שיא

|   ‏‏‏  מצעדים ודירוגים (2018)> מדינה |   ‏‏‏  מצעדים ודירוגים (2018)> מצעד |   ‏‏‏  מצעדים ודירוגים (2018)> מיקום שיא |   ‏‏‏  מצעדים ודירוגים (2018)>  |
| --- | --- | --- | --- |
|  ארגנטינה | ארגנטינה הוט 100 | 43 |  |
|  ארצות הברית | בילבורד הוט 100 | - |  |
|  ארצות הברית | מצעד שירי הפופ הלטיניים | 35 |  |
|  ארצות הברית | מצעד שירי העולם הדיגיטליים | 20 |  |
|  ברזיל | טופ 100 ברזיל | 62 |  |
|  ונצואלה | רקורד ריפורט | 47 |  |
|  מקסיקו | טופ 100 – מקסיקו | 27 |  |
|  פורטוגל | מצעד הסינגלים הפורטוגזי | 15 |  |
|  צ'ילה | צ'ילה טופ 20 | 14 |  |
|  קולומביה | נשיונל-רפורט | 41 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | זהב (לטיני) | 30,000 |
הערות שוליים

↑  Warner Music Group Official Website, Warner Music Group Official Website (באנגלית)
↑  portuguesecharts.com - Anitta - Medicina, portuguesecharts.com
↑  monitorLATINO, Title, charts monitorLATINO (בספרדית)
1 2  Anitta – Medicina (באנגלית), נבדק ב-2019-03-05
↑  Anitta lança clipe vertical de "Medicina" exclusivamente no Spotify, B9, ‏2018-08-10 (בפורטוגזית)
↑  Medicina (באנגלית), נבדק ב-2019-03-05
1 2  Anitta (2018-07-20), Anitta - Medicina (Official Music Video), נבדק ב-2019-03-05
↑  Anitta libera lyric video vertical de “Medicina”, que cresce internacionalmente, POPline, ‏2018-08-22 (בפורטוגזית)
↑  "Medicina", novo clipe de Anitta, passa de 10 milhões de visualizações em 24 horas, entretenimento.uol.com.br (בפורטוגזית)
↑  Gold & Platinum, RIAA (באנגלית)
| אניטה |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Anitta • Ritmo Perfeito • Bang • Kisses • Versions of Me • Funk Generation |  |
| אלבומי הופעה | Meu Lugar |  |
| מיני-אלבומים | Solo • À Procura da Anitta Perfeita |  |
| סיבובי הופעות | Show das Poderosas Tour • Meu Lugar Tour • Bang Tour |  |
| אניטה – סינגלים |
| --- | --- | --- |
| Anitta | "Meiga e Abusada" • "Show das Poderosas" • "Não Para" • "Zen" |  |
| Ritmo Perfeito | "Cobertor" • "Na Batida" • "Ritmo Perfeito" • "No Meu Talento" |  |
| Bang | "Deixa Ele Sofrer" • "Bang" • "Essa Mina é Louca" • "Cravo e Canela" |  |
| Solo | "Veneno" • "Não Perco Meu Tempo" • "Goals" |  |
| Kisses | "Poquito" • "Onda Diferente" • "Banana" • "Get to Know Me" • "Rosa" |  |
| סינגלים אחרים | "Menina Má" • "Blá Blá Blá" • "Sim ou Não" • "Paradinha" • "Is That for Me" • "Downtown" • "Vai Malandra" • "Machika" • "Indecente" • "Romance com Safadeza" • "Medicina" • "Perdendo a Mão" • "Terremoto" • "Bola Rebola" • "Fuego" • "Some Que Ele Vem Atrás" • "Tócame" • "Me Gusta" |  |
| השתתפות בסינגלים | "Blecaute" • "Ginza" • "Loka" • "Você Partiu Meu Coração" • "Switch" • "Sua Cara" • "Will I See You" • "Jacuzzi" • "Eu Não Vou Embora" • "Zé do Caroço" • "Favela Chegou" • "Te Lo Dije" • "R.I.P." • "Faz Gostoso" |  |
| --- | --- |
בקרת זהויות :  MusicBrainz release group: 343d14c2-55c8-421f-88e7-154263c5bd66
Puppy Love (שיר של פול אנקה)

| --- | --- |

 סינגל בביצוע פול אנקה
 מתוך האלבום Paul Anka Sings His Big 15
 יצא לאור:  13 בפברואר 1960
 סוגה:  מוזיקת פופ 
 בי-סייד:  "Adam & Eve"
 חברת תקליטים:  ABC-Paramount
 
"Puppy Love" (בעברית: "אהבת ילדות") הוא שיר מאת פול אנקה משנת 1960. את השיר כתב אנקה עבור אנט פוניצ'לו, איתה היה לו רומן במהלך נופש. הגרסה של אנקה הגיעה למקום השני במצעד בילבורד הוט 100, אחרי הנעימה "Theme from A Summer Place" של פרסי פיית', ולמקום ה-33 במצעד הסינגלים הבריטי.
הגרסה של דוני אוסמונד

| --- | --- |

 סינגל בביצוע דוני אוסמונד
 מתוך האלבום Portrait of Donny
 יצא לאור:  19 בפברואר 1972
 תאריך הקלטה:  20 בספטמבר 1971
 סוגה:  מוזיקת פופ 
 בי-סייד:  "Let My People Go"
 חברת תקליטים:  EMI 
 
12 שנים לאחר מכן הקליט דוני אוסמונד גרסה מחודשת של השיר. הסינגל יצא לאור ב-19 בפברואר 1972, והגיע למקום השלישי בבילבורד הוט 100 ב-1 באפריל אותה שנה. השיר הגיע לראש המצעד באפריל 1972 במצעד הסינגלים הקנדי של RPM ושהה שם במשך שלושה שבועות. במצעד הסינגלים הבריטי שהה השיר במקום הראשון משך חמישה שבועות ביולי אותה שנה. במצעד השנתי של בילבורד דורג השיר במקום ה-67. בשנת 2002 הוקלטה גרסת כיסוי של השיר על ידי להקת הפופ הבריטית S Club 8. ב-24 במרץ 1972 קיבל השיר מעמד של תקליט זהב מטעם איגוד תעשיית ההקלטות האמריקאי.
ב-15 במרץ 1972 השמיע הדי ג'יי רוברט ו. מורגן את השיר בביצוע דוני אוסמונד במשך 90 דקות ללא הפסקה, בתחנת הרדיו KHJ בלוס אנג'לס. עקב תלונות של מאזינים, פשטה משטרת לוס אנג'לס על התחנה. אבל השוטרים המבולבלים, עזבו את המקום מבלי לבצע מעצרים.
הגרסה של דוני אוסמונד > מיקומי שיא

|   ‏‏‏  מצעדים ודירוגים (1972)> מדינה |   ‏‏‏  מצעדים ודירוגים (1972)> מצעד |   ‏‏‏  מצעדים ודירוגים (1972)> מיקום שיא |   ‏‏‏  מצעדים ודירוגים (1972)>  |
| --- | --- | --- | --- |
|  אוסטרליה | מצעד הסינגלים האוסטרלי | - |  |
|  אוסטרליה | קנט מיוזיק רפורט | 1 |  |
|  אירלנד | מצעד הסינגלים האירי | 2 |  |
|  ארצות הברית | בילבורד הוט 100 | 3 |  |
|  ארצות הברית | קאש בוקס טופ 100 | 3 |  |
|  דרום אפריקה | אנטרטיינמנט מוניטורינג אפריקה | 11 |  |
|  הממלכה המאוחדת | מצעד הסינגלים הבריטי | 1 |  |
|  מקסיקו | טופ 100 – מקסיקו | 1 |  |
|  ניו זילנד | המצעד הניו זילנדי הרשמי | 1 |  |
|  קנדה | קנדה הוט 100 | - |  |
|  קנדה | מצעד הסינגלים של RPM | 1 |  |
|   ‏‏‏  מצעדי סוף שנה (1972)> מדינה |   ‏‏‏  מצעדי סוף שנה (1972)> מצעד |   ‏‏‏  מצעדי סוף שנה (1972)> מיקום שיא |   ‏‏‏  מצעדי סוף שנה (1972)>  |
| --- | --- | --- | --- |
|  אוסטרליה | מצעד הסינגלים האוסטרלי | - |  |
|  אוסטרליה | קנט מיוזיק רפורט | 1 |  |
|  ארצות הברית | בילבורד הוט 100 | 67 |  |
|  ארצות הברית | קאש בוקס טופ 100 | 47 |  |
|  הממלכה המאוחדת | מצעד הסינגלים הבריטי | 3 |  |
|  קנדה | קנדה הוט 100 | - |  |
|  קנדה | מצעד הסינגלים של RPM | 4 |  |
הגרסה של דוני אוסמונד > נתוני מכירות

| אזור | תארים | מכירות |
| --- | --- | --- |
| ארצות הברית (RIAA) | זהב | 1,000,000 |
בתרבות הפופולרית

השיר מוזכר בסרט ההנפשה הקצר "A Symposium on Popular Songs" משנת 1962 של חברת וולט דיסני, שהיה מועמד לפרס אוסקר, בשיר "Puppy Love Is Here to Stay". את השיר כתבו רוברט וריצ'רד שרמן, שכתבו להיטים רבים לאנט פוניצ'לו. דיסני השתמשו בשיר גם ב-1987 בתוכנית הספיישל הטלוויזיונית "DTV Doggone Valentine" בקליפים מתוך הסרט "על כלבים וגנבים".
השיר מושמע בסרט הקצר של וולאס וגרומיט "עניין של חיים ומוות".
ב-2001 הוקלט השיר על ידי זמרת הטין פופ מיירה לפסקול הסרט "102 כלבים וגנבים".
גרסאות כיסוי של השיר הוקלטו ב-1963 על ידי לדו לסקובאר, ב-2006 על ידי בבי דול, ב-2007 על ידי דמיאן מקגינטי, וב-2009 על ידי איימי ויינהאוס.
השיר הושמע בסרט המשפחה הקומי "המסכה חוזרת" משנת 2005.
השיר הושמע בסצנה מהסרט "ברוכים הבאים לזומבילנד" עם וודי הרלסון בסצנת פלאשבק.
השיר מושמע בפרק בסדרת הטלוויזיה "משפחת סימפסון".
גרסאות כיסוי נוספות > פורטוגל

חוזה סיד (1980)
גרסאות כיסוי נוספות > פיליפינים

אדי פרגרינה (1960?)
פרוטקייק (1998)
גרסאות כיסוי נוספות > מקסיקו

Los Únicos De México ‏(1995)
הערות שוליים

↑  "Puppy Love by Paul Anka Songfacts". Songfacts.com. נבדק ב-1 במאי 2014. {{cite web}}:  (עזרה)
↑  Artist Biography by John Bush (30 ביולי 1941). "Paul Anka | Awards". AllMusic. נבדק ב-1 במאי 2014. {{cite web}}:  (עזרה)
↑  "Paul Anka – Full Official Chart History". Official Charts Company. נבדק ב-20 בינואר 2016. {{cite web}}:  (עזרה)
↑  "Donny Osmond – Full Official Chart History". Official Charts Company. נבדק ב-20 בינואר 2016. {{cite web}}:  (עזרה)
↑  "Triple A Radio". אורכב מהמקור ב-10 באוגוסט 2014. נבדק ב-27 ביוני 2017. {{cite web}}:  (עזרה)תחזוקה - ציטוט: bot: original URL status unknown (link)
| --- | --- |
בקרת זהויות :  MusicBrainz work: e80e99d0-dff7-3fa1-be80-9dac78fe8080
Sharp-P

במדעי המחשב, P# (קרי: Sharp-P) היא מחלקת סיבוכיות המכילה את אוסף בעיות הספירה הקשורות לבעיות ההכרעה השייכות למחלקה NP.
מבוא

בעיות רבות במדעי המחשב מנוסחות כבעיות הכרעה - בעיות שהתשובה להן היא "כן" או "לא". למשל, האם ניתן לבחור תת קבוצה של קבוצת מספרים נתונה כך שאיבריה יסתכמו ל-0, האם עבור רשת כבישים שמחברת ערים קיים מסלול שמבקר בכל הערים, ובכל עיר בדיוק פעם אחת (זוהי הבעיה של מציאת מסלול המילטוני בגרף), האם פסוק לוגי כלשהו הוא ספיק (כלומר, יכול לקבל ערך אמת) וכדומה.
על בעיות מסוג זה ניתן לענות בקלות יחסית (כלומר, בחישוב המתבצע בזמן ריצה פולינומי) אם נתון פתרון עבורן - למשל, שאלת המסלול ההמילטוני נענית מיד אם מישהו מציג מסלול שכזה, שכן כל שיש לעשות הוא לבדוק שהמסלול שהוצג הוא אכן חוקי (מבקר בכל הערים ולא מבקר באף עיר פעמיים). אוסף הבעיות שבדיקת פתרון מוצע עבורן היא קלה נקרא NP.
המחלקה P# עוסקת בשאלה מורכבת יותר: לא רק האם קיים או לא קיים פתרון, אלא כמה פתרונות קיימים. בגרף יכול להיות יותר ממסלול המילטוני אחד, והבעיה המתאימה לבעיית המסלול ההמילטוני ב-P# שואלת כמה מסלולים שונים קיימים.
מכיוון שתשובה לבעיה הכמותית גוררת מיד תשובה לבעיית ההכרעה (אם קיים לפחות מסלול המילטוני אחד התשובה היא חיובית, ורק אם קיימים אפס התשובה היא שלילית) הבעיות הנמצאות ב-P# הן קשות לפחות כמו הבעיות המקבילות להן ב-NP. בפרט, קיימות בעיות אשר ידוע להן פתרון יעיל, אך לבעיות המקבילות להן ב-P# לא ידוע פתרון יעיל.
הגדרה פורמלית

ההגדרה הפורמלית של P# מבוססת על המושג של מכונת טיורינג לא דטרמיניסטית. היא מוגדרת כקבוצת כל הפונקציות מהמספרים הטבעיים לעצמם המקיימות את התכונה הבאה:
הפונקציה f שייכת ל-P# אם קיימת מכונת טיורינג אי דטרמיניסטית שמספר מסלולי החישוב המקבלים שלה על קלט מסוים שווה לערך ש-f מחזירה עליו. בניסוח פורמלי: קיימת M כך שאם  \ f(x)=y, אז קיימים ל-M בדיוק y מסלולי חישוב מקבלים על הקלט x.
למשל, עבור הבעיה SAT#, שהיא בעיית הספירה של מספר ההשמות המספקות של פסוק לוגי, קיימת מכונת טיורינג כדלהלן: בהינתן הפסוק x, המכונה מנחשת השמה כלשהי, בודקת אם ההשמה מספקת את x ועונה בהתאם. למכונה זו קיים מסלול חישוב מקבל לכל השמה מספקת של x, וכל מסלול חישוב מקבל מתאים להשמה שכזו, ולכן מספר מסלולי החישוב המקבלים על x במכונה זו הוא בדיוק מספר ההשמות המספקות את x.
תכונות

בדומה למושג השלמות שקיים עבור המחלקה NP, כך קיים גם מושג של שלמות ב-P#. כלומר, קיימות בעיות ב-P# שפתרון יעיל עבורן יבטיח פתרון יעיל לכל שאר הבעיות ב-P#.
בעיות ספירה רבות שגרסת ההכרעה שלהן היא NP-שלמה הן גם שלמות ב-P#. כך, למשל,  SAT# - בהינתן נוסחה מה מספר ההשמות המספקות שלה - היא P#-שלמה, וגרסת בעיית ההכרעה שלה, בעיית SAT, היא בעיה NP-שלמה ידועה על פי משפט קוק-לוין. אולם קיימות מספר בעיות שגרסת ההכרעה שלהן היא ב־P בעוד גרסת הספירה היא P#-שלמה. כך למשל בעיית מציאת מספר השידוכים המושלמים בגרף דו צדדי  היא P#-שלמה, בעוד שבעית ההכרעה המקבילה לה  - השאלה האם בגרף דו צדדי קיים שידוך מושלם - ניתנת לפתרון יעיל, כלומר ידוע שהיא שייכת ל-P. בעיית ספירת השידוכים המושלמים היא הבעיה של חישוב פרמננטה של מטריצה שערכיה הן רק 0 ו-1 ולכן גם הבעיה הזאת היא P#-שלמה. פתרון כל אחת מהבעיות שהן P#-שלמות בזמן יעיל יגרור בפרט את קיום השוויון P=NP.
ממשפט טודה עולה כי ההיררכיה הפולינומית PH מוכלת ב- \ \mathrm {P} ^{\#\mathrm {P} }. כלומר, כל בעיה השייכת להיררכיה הפולינומית ניתן לפתרון בזמן פולינומי באמצעות אורקל לפתרון בעיה ב-P#.
בנוסף, ניתן להוכיח כי  \ \mathrm {P} ^{PP}=\ \mathrm {P} ^{\#\mathrm {P} }.
ספירה מקורבת

כמו שראינו למעלה, בעיות ספירה הן בעיות קשות ביותר. לכן בדרך כלל כשנרצה לספור את מספר הפתרונות של בעיה מסוימת, נעדיף להשתמש בפתרון מקורב.
ספירה מקורבת > הגדרה של קירוב

פונקציה  f_{app} תיקרא c-מקרבת לפונקציה f אם לכל  x\in \{0,1\}^{*} מתקיים
מקובל לדבר על ספירה מקורבת ראנדומית, כלומר  f_{app} תיקרא  (c,\epsilon ) מקרבת לפונקציה f אם לכל  x\in \{0,1\}^{*} מתקיים
עבור אפסילון כלשהו
ידוע שאם קיים לכל  f\in \#P  ({\frac {1}{3}},10) קירוב אז  NP\subseteq BPP
לקריאה נוספת

Leslie G. Valiant (1979). "The Complexity of Computing the Permanent". Theoretical Computer Science 8: 189-201
Ben-Dor, Amir and Halevi, Shai. (1993). "Zero-one permanent is #P-complete, a simpler proof". Proceedings of the 2nd Israel Symposium on the Theory and Computing Systems, 108-117.
Traîtrise

| --- | --- |

 אלבום אולפן מאת לה זארה
 יצא לאור:  3 בדצמבר 2021
 שפה:  צרפתית
 חברת תקליטים:  פולידור רקורדס
Traîtrise' (בעברית: בוגדנות) הוא אלבום הבכורה של הזמרת-יוצרת הקנדית־צרפתייה לה זארה. את האלבום הוציאה לאור ב-3 בדצמבר 2021 חברת התקליטים פולידור רקורדס. הוא הגיע למקום ה-82 במצעד האלבומים הצרפתי, והסינגל המוביל מתוכו, "Tu t'en iras", אף זכה לתואר פלטינה מאיגוד תעשיית ההקלטות הצרפתי.
רשימת רצועות

| מס' | שם | משך |
| --- | --- | --- |
| 1. | Fille De Joie  | 2:50 |
| 2. | LVQM  | 3:10 |
| 3. | Simple Ami  | 2:54 |
| 4. | Tu t'en iras  | 3:26 |
| 5. | TFTF  | 3:05 |
| 6. | Traîtrise  | 2:39 |
| 7. | Pas Le Cœur À La Fête  | 2:50 |
| 8. | Comme Je L'aime  | 3:27 |
| 9. | Amour De Quartier  | 3:04 |
| 10. | Ne M'en Veut Pas  | 2:52 |
| 11. | Fleur oubliée  | 3:19 |
| 12. | Je Coule  | 3:36 |
| 13. | Vie D'artiste  | 2:46 |
| 14. | C'est Une Chanson  | 2:57 |
| Traîtrise – רצועת בונוס> מס' | Traîtrise – רצועת בונוס> שם | Traîtrise – רצועת בונוס> משך | Traîtrise – רצועת בונוס>  | Traîtrise – רצועת בונוס>  | Traîtrise – רצועת בונוס>  | Traîtrise – רצועת בונוס>  | Traîtrise – רצועת בונוס>  | Traîtrise – רצועת בונוס>  | Traîtrise – רצועת בונוס>  |
| --- | --- | --- | --- | --- | --- | --- | --- | --- | --- |
| 15. | Sans moi  | 3:38 |  |  |  |  |  |  |  |
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |
| --- | --- | --- |
|  צרפת | SNEP | 82 |
הערות שוליים

↑  Traîtrise, ספוטיפיי
Tucows

| --- | --- |


 סוג:  חברת רישום שמות הדומיין
 תקופת הפעילות:  1993–הווה (כ־31 שנים)
 מייסדים:  Scott Swedorski 
 www.tucows.com
 
Tucows (בתרגום חופשי לעברית: שתי פרות) היא חברה קנדית המהווה כיום אחת משלוש חברות רישום שמות הדומיין הגדולות ביותר (אחרי GoDaddy ו-eNom).
החברה ידועה במיוחד בשל כך שבתחילת דרכה היא הפעילה את אחד מהפורטלים הבולטים ביותר מסוגם באינטרנט להורדת קובצי תוכנה של תוכנות חינמיות ותוכנות שיתופיות.
היסטוריה

Tucows הייתה במקור פורטל אינטרנט שהושק במהלך 1993 על ידי סקוט סוודורסקי (Scott Swedorski) מפלינט, מישיגן. באותה העת האתר היה אחד האתרים הראשונים מסוגו, ועל כן עד מהרה הפך לאחד מאתרי האינטרנט הפופולריים ביותר להורדת תוכנות למערכת ההפעלה Windows. סוודורסקי בחר לתת לאתר את השם Tucows, אשר היה ראשי תיבות ל-The Ultimate Collection of Winsock Software (האוסף האולטימטיבי של תוכנות Winsock). אף על פי כן, האתר הכיל באותה העת ארכיון עם קישורים להורדת קובצי תוכנות למגוון מערכות הפעלה. הארכיון הגדול של האתר היה מחולק לקטגוריות שונות, כאשר המידע והקבצים באתר היו מעודכנים כל העת ולכן היה קל מאוד למצוא קישורים להורדה של הגרסאות העדכניות ביותר של כל תוכנה. עורכי האתר נהגו גם לדרג כל תוכנה במדד של 1 עד 5 פרות.
ב-1996 החברה נרכשה והתמזגה עם חברת Internet Direct בבעלותם של ג'ון נמאניק, ביל קמפבל, וקולין קמפבל. ב-1999 החברה נרכשה והתמזגה עם חברת STI Ventures.
ב-2000 החברה רכשה את האתר Linux Weekly News.
בשנת 2001 הפכה חברת Tucows לחברת בת של חברת Infonautics, אשר לאחר הרכישה שינתה את שמה מ- Infonautics ל-Tucows. ב-26 באוגוסט 2002 חברת Tucows מכרה את המוצרים eLibrary ו-Encyclopedia.com, שירותים שהפכו להיות בבעלות החברה בעת המיזוג עם Infonautics, לחברת Alacritude.
ב-2004 רכשה חברת Tucows את חברת Boardtown Corporation, ספקית של תוכנת חיוב. בינואר 2006 חברת Tucows השלימה את רכישת שירות הדואר האלקטרוני Critical Path.
ב-2005 עבר מטה החברה לעיר טורונטו שבקנדה.
ביוני 2006 חברת Tucows רכשה בעבור 18 מיליון דולרים את חברת Mailbank.com Inc אשר בבעלותה מעל ל-17,000 שמות דומיין לשמות משפחה נפוצים כמו smith.net או brown.org. עיקר ההכנסות של Mailbank.com היו משילוב פרסומות באתרים שבבעלותם וכמו כן ממתן שירות דואר אלקטרוני ללקוחות עם שמות משפחה נפוצים למדי אשר מעוניינים בכתובות דואר אלקטרוני אישית שמכילה את שם משפחתם בדומיין.
ב-26 באוגוסט 2006 חברת Tucows רכשה את אתר לוח השנה Kiko.com.
ב-27 ביולי 2007 חברת Tucows רכשה את האתר ItsYourDomain.com אשר התמחה בשירות רישום שמות דומיין, כאשר באותה העת היו מעל ל-700,000 שמות דומיין תחת ניהולה של חברת ItsYourDomain.com. חברת Tucows רכשה את ItsYourDomain.com בעבור 10,350,000 דולרים במזומן. בעת הרכישה של ItsYourDomain.com היו כבר 699,951 שמות דומיין תחת ניהולה של חברת Tucows.
ביוני 2008 היו בבעלותה של חברת Tucows שלוש חברות-בת שהתמחו במתן שירותי שמות דומיין - ItsYourDomain, NetIdentity, ו-DomainDirect. חברת Tucows החליטה באותה העת למזג את שלוש חברות הבת לשירות רישום שמות דומיין אחד בשם Hover. השירות החל להיות פעיל ביולי 2008.
ב-6 בנובמבר 2008 חברת Tucows השיקה את האתר Butterscotch.com אשר הכיל סרטוני וידאו מקוונים המתמקדים במתן הסברים מפורטים אודות טכנולוגיות אינטרנט שונות.
הערות שוליים

↑
מטה החברה בטורונטו
938

שנת 938 היא השנה ה-38 במאה ה-10. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
ראו גם

ילידי 938‎
נפטרים ב-938‎
941

שנת 941 היא השנה ה-41 במאה ה-10. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
ראו גם

ילידי 941‎
נפטרים ב-941‎
94

שנת 94 היא השנה ה-94 במאה ה-1. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 94 ניתן לה בדיעבד.
כל התאריכים שלהלן הם לפי הלוח היוליאני.
אירועים

יצא לאור הספר קדמוניות היהודים מאת יוסף בן מתתיהו
טיטוס פומפוניוס באסוס מתמנה לקונסול
נולדו

אן (אנ'), קיסר סין (נפטר ב-125)
ראו גם

ילידי 94‎
נפטרים ב-94‎
943

שנת 943 היא השנה ה-43 במאה ה-10. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
נולדו

אדגר, מלך אנגליה
ראו גם

ילידי 943‎
נפטרים ב-943‎
Medicine (שיר של ג'ניפר לופז)

Medicine (בעברית: תרופה) הוא סינגל שהוקלט על ידי הזמרת-יוצרת האמריקאית ג'ניפר לופז, ביחד עם הראפר המרוקאי-אמריקאי פרנץ' מונטנה. השיר יצא לאור ב-3 באפריל 2019, כסינגל שלא מתוך אלבום.
השיר הגיע למקום השישי במצעד הרשמי של בוליביה.
רקע וכתיבה

השיר נכתב על ידי ג'ניפר לופז, פרנץ' מונטנה, קימברלי קריסיוק, ורן וייד, מייקל סטורלר אריקסן, טור אריק הרמנסן, מו סמואלס ומייקי אקיין והופק על ידי סטאר-גייט וסאן אוף סוניקס. מבקרי מוזיקה השוו את השיר ל-"Get Right" ו-"Do It Well".
בנוסף לכך, עלה השיר לרשת הזרמת המדיה ספוטיפיי, בסמוך לצאתו.
וידאו קליפ

הווידאו קליפ המלא שיצא עבור השיר הועלה לערוץ היוטיוב של ג'ניפר לופז ב-7 באפריל 2019, כמה ימים לאחר צאתו כסינגל. את האודיו של השיר, העלתה לופז לערוצה ב-3 באפריל 2019, באמצעות שידור בכורה.
נכון לאוקטובר 2019, מונה הצפיות של הקליפ עומד על כ-26 מיליון צפיות.